খাওয়া আর গান শোনা  ঢাকার ৩ নিউ বেইলি রোডে চালু হলো মিউজিক ক্যাফে থার্টি থ্রি। খাবারের পাশাপাশি এখানে উপভোগ করা যাবে গানও।  এখানকার খাবারগুলো ফিউশনধর্মী। বিশ্বের নানা দেশে পথের পাশেই পাওয়া এমন খাবারগুলো এখানে পাওয়া যাবে। এখানে ৩৩ ধরনের খাবার  ও ৪৩ ধরনের পানীয় পাওয়া যাবে। এখানকার শেফদের রয়েছে পাঁচতারা হোটেলে কাজ করার অভিজ্ঞতা। চিকেন চিজ বার্গার, বারবিকিউ স্যামন, সুশি, স্যান্ডউইচ ইত্যাদি এখানে আছে। সপ্তাহে ছয় দিন এখানে গানের আসর বসে। একেক দিন থাকবে একেক রকম পরিবেশন। যেমন: কোনো দিন একজন শিল্পী বিশ্বখ্যাত কোনো ব্যান্ডের গান পরিবেশন করবেন, কোনো দিন থাকবে দেশি আন্ডারগ্র্যাউন্ড ব্যান্ডের পরিবেশনা, শুক্রবার থাকবে মূলধারার জনপ্রিয় কোনো ব্যান্ডের পরিবেশনা।